Hoerskool Hopefield se tuisblad in Afrikaans
Hoërskool Hopefield - Weskus Skool van Keuse
~ HSH: Tuisblad ~
Kyk hierdie kort video vir 'n oorsig van HSH!
Sien hoe Bekostigbaar 'n Gehalte Opvoeding is...
Ons doen die Gewone dinge Buitengewoon!
Hoop u vir 'n wonderwerk: klein klasgroottes, uitstekende onderwysers, sterk leierskap, bekostigbare skoolfooie en 'n 100% slaagsyfer behalwe vir 1 jaar?
Hoërskool Hopefield is 'n parallelmedium, ko-ed "regeringskool" wat 722 leerders van Graad R tot 12 bedien.
Sedert 1855 gaan leerlinge uit die hele Weskusgebied (Hopefield, Langebaan, Langebaanweg, Saldanha, Vredenburg, St Helenabaai & Velddrif), by HSH skool. Dit word moontlik gemaak deur HSH se uitstekende busdiens en bekostigbare koshuise.
HSH se Laerskool het gemiddeld 28 leerders per klas, terwyl die Hoërskool meestal minder as 24 kinders per klas het.
HSH spog amper altyd met 'n 100% matriekslaagsyfer en 100% vrystelling tot 'n tersiêre instansie. In 2018 het 79% universiteitsvrystelling behaal!
Die 39 toegewyde onderwysers het altesaam meer as 58 voor- en nagraadse kwalifikasies. Ons spog ook met uitstekende vakspesialiste.
HSH se vakkeuses wissel van die akademiese tot die praktiese, wat baie loopbane moontlik maak. Ons skoolberader help met voorligting.
Ons bied 'n verskeidenheid van kulturele aktiwiteite, ons blink uit in Eisteddfods en ons bied buitengewoon goeie musieklesse via 'n privaatmusiekskool.
Baie van ons studente het provinsiale of nasionale kleure behaal in sport en ons raak al beter op hierdie gebied.
Die HSH-leierspan het 144 jaar se ondervinding tussen hulle en hul werk nou saam met 'n ongelooflik toegewyde en betrokke Beheerliggaam.
Die skool bied die soort dissipline waarmee ouers grootgeword het, tesame met toekomsgerigte waardes.
HSH is trots op 'n roemryke geskiedenis en blink toekoms. Kom skitter saam.
Ons Alumni het hul merk in die wêreld gemaak en ons stel jaarliks nog 'n sarsie goed gebalanseerde matrieks vry - reg vir 'n loopbaan en die lewe!
As 'n matriekleerling van 1967 was ek so trots vandag toe my seun my vertel van die atmosfeer, gees van welwillendheid, vriendelikheid, samewerking ens wat hy ervaar het tydens die interskole en die skoolkonsert. Sý seun is nou by HSH op skool. Ek kon vir hom eerlik antwoord dit was van die begin af, baie jare terug toe my Pa daar was, al die beste skool. Baie dankie dat soveel kinders daar gevorm en goed voorbereid die lewe ingestuur word. Hartlike dank HSH opvoeders oor baie jare heen vir 'n onselfsugtige liefdesdaad... Meliora Sequor." - Gerda Janse van Rensburg (ex-student, daughter of ex-student & grand-mother of ex-student via Facebook)
"Baie geluk HSH onderwysers vir julle puik onderrig, sonder julle sou ons leerlinge nie so pragtig presteer het nie. Matrieks well done!!!" - B Prince
"Ek wil met 'n trotse hart dankie sê vir jul positiewe insette in ons kinders se lewens, in hul opvoeding. Dankie aan elke personeellid, onderwyser tot skoonmaker, wat mens elke oggend met soveel respek groet. Dankie vir die geduld en tande kners met elke leerling se eie (soms sterk) persoonlikheid. Ek is vandag 'n ongelooflike trotse mamma van 'n HSH-kind wat deel is van so 'n ongelooflike mooi skool. " - Sumarie Dettmer, Oct 2017 (via E-mail)
"En so maak HSH ons trots!!! As n oudskoollier was dit so lekker om te sien hoe HSH steeds saamstaan as 1 span, 1 familie!!! Jul het ons weer eens gewys tot wat HSH in staat is!" - Sonika Wagener (via Facebook)
Hoërskool Hopefield se Waardes
HSH se Missie
Om elke kind holisties tot volwassenheid te lei.
Om 'n positiewe selfbeeld en goeie selfbeheersing in elke leerder te skep.
Om leerders voor te berei vir verdere studie in hul gekose loopbane.
Om 'n veilige en bevorderlike skoolomgewing vir ons leerlinge en personeel te bied.
Om 'n positiewe uitkyk en Christen-gebaseerde waardes in leerlinge aan te wakker.
Om die waardigheid van alle lede van ons gemeenskap en bevolking met verdraagsaamheid en deernis te handhaaf.
Om trots en lojaliteit teenoor HSH, sy onderwysers en mede-leerlinge te kweek.
Om professioneel teenoor kollegas, ouers en leerders op te tree.
Om ons ouers by die skoolmilieu te betrek.
HSH se Visie
'n Skool van uitnemendheid waar die volle potensiaal van elke leerder bereik word.
HSH se Motto: Meliora Sequor
Ons Strewe na Uitnemendheid!
Aangesien die Departement van Onderwys slegs 3% van ons bedryfskoste dek, bereik ons uitnemendheid deur middel van die ongelooflike ondersteuning van ons ouers en borge!
Help ons om Uitnemendheid te Handhaaf...
©2012-2019 HSH - Die Beste Weskusskool!